CELEX: 62020TN0430
Language: et
Date: 2020-07-09 00:00:00
Title: Kohtuasi T-430/20: 9. juulil 2020 esitatud hagi – KV versus komisjon

24.8.2020   
            
            
               ET
            
            
               Euroopa Liidu Teataja
            
            
               C 279/60
            
         
      9. juulil 2020 esitatud hagi – KV versus komisjon
      (Kohtuasi T-430/20)
      (2020/C 279/75)
      Kohtumenetluse keel: itaalia
      
         Pooled
      
      
         Hageja: KV (esindaja: advokaat M. Velardo)
      
         Kostja: Euroopa Komisjon
      
         Nõuded
      
      Hageja palub Üldkohtul tühistada:
      
                  —
               
               
                  23. mai 2019. aasta otsus, millega hageja jäeti töökogemuse puudumise tõttu välja konkursilt EPSO/AD/371/19;
               
            
                  —
               
               
                  19. septembri 2019. aasta otsus, millega jäeti rahuldamata konkursilt EPSO/AD/371/19 välja jätmise läbivaatamise taotlus;
               
            
                  —
               
               
                  ametisse nimetava asutuse 31. märtsi 2020. aasta otsus, millega jäeti rahuldamata personalieeskirjade artikli 90 lõike 2 alusel esitatud kaebus.
               
            Lisaks palub hageja mõista kohtukulud välja komisjonilt.
      
         Väited ja peamised argumendid
      
      Hagi põhjenduseks esitab hageja viis väidet.
      
                  1.
               
               
                  Esimene väide käsitleb ilmset hindamisviga, kuna hageja kolmeaastast töökogemust teabevahetuse alal ei võetud arvesse.
               
            
                  2.
               
               
                  Teine väide käsitleb konkursiteate rikkumist, kuna konkursikomisjon töötas välja kandidaatide hindamiskriteeriumid, mis ei olnud konkursiteatega kooskõlas, nõudes eelkõige konkreetset töökogemust teabevahetuse alal.
               
            
                  3.
               
               
                  Kolmas väide käsitleb võrdse kohtlemise põhimõtte rikkumist, kuna kandidaate konkursiteatest erinevate hindamiskriteeriumide alusel hinnates ei taganud konkursikomisjon objektiivsust ja erapooletust kandidaatide töökogemuse hindamisel.
               
            
                  4.
               
               
                  Neljas väide käsitleb põhjendamiskohustuse rikkumist, kuna EPSO ei selgitanud faktidele tuginedes, miks hageja töökogemus ei vasta konkursiteates esitatud kriteeriumidele.
               
            
                  5.
               
               
                  Viies väide käsitleb poolte võrdsuse põhimõtte rikkumist, kuna piisavaid põhjendusi esitamata ei lubanud EPSO hagejal alates kaebuse esitamisest koostada oma vastuväiteid.